CELEX: 32006R0216
Language: hu
Date: 2006-02-08 00:00:00
Title: A Bizottság 216/2006/EK rendelete ( 2006. február 8. ) az egyes áruk Kombinált Nómenklatúra szerinti besorolásáról szóló 2184/97/EK rendelet módosításáról

9.2.2006   
            
            
               HU
            
            
               Az Európai Unió Hivatalos Lapja
            
            
               L 38/15
            
         A BIZOTTSÁG 216/2006/EK RENDELETE
   (2006. február 8.)
   az egyes áruk Kombinált Nómenklatúra szerinti besorolásáról szóló 2184/97/EK rendelet módosításáról
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
   mivel:
   
               (1)
            
            
               A különféle alkotóelemekből, egyebek között két telepítőlemezből álló videokonferencia-rendszer besorolása az egyes áruk Kombinált Nómenklatúr szerinti besorolásáról szóló, 1997. november 3-i 2184/97/EK bizottsági rendelet (2) a videokonferencia rendszer esetében a 8517 50 90 KN-kód alá történő, a két telepítő lemez esetében pedig a 8524 91 10 KN-kód alá történő besorolást eredményezte. Mivel a Kombinált Nómenklatúra 85. Árucsoporthoz tartozó Megjegyzések 6. pontját 2002. január 1-jei hatállyal módosították, és tekintettel arra, hogy a HR Bizottság 2004. októberében elfogadta e megjegyzés értelmezését, a 2184/97/EK rendeletet helytelennek kell tekinteni.
            
         
               (2)
            
            
               A 2184/97/EK rendeletet ennek megfelelően módosítani kell.
            
         
               (3)
            
            
               Az e rendeletben előírt intézkedések összhangban vannak a Vámkódex Bizottság véleményével,
            
         ELFOGADTA EZT A RENDELETET:
   1. cikk
   A 2184/97/EK rendelet mellékletében szereplő táblázat 4. pontja helyébe e rendelet mellékletének szövege lép.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2006. február 8-án.
      
         
            a Bizottság részéről
         
         László KOVÁCS
         
            a Bizottság tagja
         
      
   
   
      (1)  HL L 256., 1987.9.7., 1. o. A legutóbb a 2175/2005/EK rendelettel (HL L 347., 2005.12.30., 9. o.) módosított rendelet.
   
      (2)  HL L 299., 1997.11.4., 6. o.
   
      MELLÉKLET
      
                  Árumegnevezés
               
               
                  Besorolás
                  (KN-kód)
               
               
                  Indokolás
               
            
                  (1)
               
               
                  (2)
               
               
                  (3)
               
            
                  Kiskereskedelmi forgalom számára kiszerelt készlet, amely a következőkből áll:
                  
                              —
                           
                           
                              audioegység telefonkagylóval,
                           
                        
                              —
                           
                           
                              távközlési (telekommunikációs) kártya,
                           
                        
                              —
                           
                           
                              automatikus adatfeldolgozó géphez csatlakoztatható videokamera,
                           
                        
                              —
                           
                           
                              hálózati kommunikációs egység, és
                           
                        
                              —
                           
                           
                              két lemez a videotelefonálás alkalmazásához szükséges szoftverrel.
                           
                        A készlet lehetővé teszi az automatikus adatfeldolgozó gép számára, hogy egy további funkciót (videotelefonálás) hajtson végre.
               
               
                  8517 50 90
               
               
                  A besorolást a Kombinált Nómenklatúra 1., 3.b) és 6. általános értelmezési szabálya, valamint a 8517, 8517 50 és 8517 50 90 KN-kódok szövege határozza meg.
                  A készlet lényeges jellemzőjét a telekommunikációs (távközlési) készülék (az audioegység és a telekommunikációs [távközlési] kártya) adja.